Faridabad Aone News/ Dinesh Bhardwaj :14 जून। भारतीय जनता पार्टी की महिला मोर्चा के प्रयासों से ऑल इंडिया लॉ ट्रस्ट द्वारा गरीब कन्या की शादी कोर्ट में कराई गई। डबुआ कॉलोनी निवासी अनिल एवं सराय की रहने वाली संगीता की आपसी सहमति के बाद ऑल इंडिया लॉ ट्रस्ट ने दोनों की शादी का बीड़ा उठाया और सभी प्रक्रियाएं पूरी कराकर कोर्ट में उनकी शादी करा दी। अनिल ने सहर्ष बिना किसी दान-दहेज के यह रिश्ता स्वीकार किया और संगीता को अपनी पत्नी के रूप में स्वीकारा। इसमें महिला मोर्चा की जिलाध्यक्ष अनीता शर्मा, तरसेम शर्मा एवं ज्योति कपूर का विशेष सहयोग रहा। अनीता शर्मा ने कहा कि आपसी सहमति के बाद वर-वधु की शादी कराना पुण्य का कार्य है और वो अपनी टीम के सहयोग से इस तरह के आयोजनों में मदद करती रहेंगे। उन्होंने कहा कि जो भी गरीब कन्या है, उसकी शादी बिना किसी खर्चे के कराना उनकी प्राथमिकता है। क्योंकि अक्सर गरीब परिवार अपनी लड़की की शादी को लेकर चिंतित हो जाते हैं और भारी कर्ज तले दब जाते हैं, इसलिए वो इस मुहिम को आगे बढ़ाएंगी। शादी के मौके पर एडवोकेट सुरेश नागर, नारायण शर्मा एवं जगदीश मौके पर उपस्थित थे।